SPA ขาขึ้นต่อเนื่อง! บวกอีก 4% นิวไฮรอบ 4 เดือน รับอานิสงส์วัคซีนคืบ
SPA ขาขึ้นต่อเนื่อง! บวกอีก 4% นิวไฮรอบ 4 เดือน รับอานิสงส์วัคซีนคืบ
26 พ.ย. 2563

ผู้สื่อข่าวรายงานว่า บริษัท สยามเวลเนสกรุ๊ป จำกัด (มหาชน)  หรือ SPA ณ เวลา 15.06 น. อยู่ที่ระดับ 7.30 บาท บวก 0.30 บาท หรือ 4.29%  ด้วยมูลค่าซื้อชาย 34.62 ล้านบาท ราคาหุ้นวิ่งแรงในรอบ 4 เดือน โดยเทียบตั้งแต่หุ้นยืนที่ระดับ 7.40 บาท เมื่อวันที่ 2 ก.ค.63

บล.กรุงศรี กลยุทธ์การลงทุนภาคบ่ายวันนี้(26พ.ย.63): คาด SET แกว่งตัวในกรอบ 1,420-1,430 จุด กลุ่มนำตลาดเดิมเริ่มพักตัวแต่จะเห็นการหมุนกลุ่มเก็งกำไรไปยังหุ้นที่ราคายัง laggard ในแต่ละกลุ่มและมีปัจจัยบวกเฉพาะตัวมากขึ้น บ่ายนี้เลือก HANACBG และ SPA
บล.ทิสโก้ มอง SET แกว่งไซด์เวย์-สร้างฐานในกรอบจำกัด แม้ภาพรวมตลาดยังแข็งแกร่งจากภาวะ Risk-on หนุน Fund Flows ไหลเข้าอยู่ แต่ SET ขึ้นมาแรง 4 สัปดาห์ติด รวมมากกว่า 200 จุด ทำให้ระดับการประเมินมูลค่าหุ้นเริ่มตึงตัวอีกครั้ง กลยุทธ์การลงทุน:แนะเลือกหุ้นเป็นรายตัวใน SET100 ที่ราคายังฟื้นตัวช้าและพื้นฐานยังมี Upside / หุ้นรับข่าววัคซีน ชอบ AOT, BDMS, CENTEL, SPA 